**Likumprojekta "Grozījums Valsts civildienesta likumā"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir veicināt diasporas locekļu iesaisti valsts civildienestā, paredzot regulējumu, ka valsts interesēs ierēdņa amatā uz noteiktu laiku, bet ne ilgāk kā uz vienu gadu, nerīkojot atklātu pretendentu konkursu, var iecelt personu, kas pilda darba pienākumus starptautiskajā organizācijā, kuras dalībvalsts ir Latvijas Republika vai ar kuru sadarbojas Latvijas Republika, vai šādas organizācijas dalībvalsts institūcijā. Likumprojektam nav paredzēta īpaša spēkā stāšanās kārtība, līdz ar to tas stāsies spēkā Latvijas Republikas Satversmes 69. pantā noteiktajā kārtībā |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Diasporas likuma pārejas noteikumu 12. punkta 9. apakšpunktu, kas noteic, ka Ministru kabinets līdz 2019. gada 28. februārim sagatavo un iesniedz Saeimā nepieciešamos likumprojektus, kas paredz iespēju ikvienam diasporas loceklim, kurš ieguvis izglītību vai darba pieredzi ārvalstīs, arī tad, ja pildījis dienestu starptautiskajās organizācijās, efektīvi piedalīties Latvijas valsts un pašvaldību darbībā, kā arī pildīt valsts civildienestu atbilstoši savām spējām, izglītībai un kvalifikācijai |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Diasporas likuma izstrādes gaitā secināts, ka starptautisko organizāciju dienestos strādājošie Latvijas piederīgie izrāda interesi par iespējām uz laiku iekļauties Latvijas valsts dienestā. Attiecīgie profesionāļi to ir gatavi darīt personisku motīvu dēļ (ģimenes apstākļi, vēlme bērniem nodrošināt iespēju apgūt latviešu valodu u. c.) un pastāvīgo starptautisko dienestu pārtraukt ar bezalgas atvaļinājumu (saglabājot amatu, bet ne atalgojumu, vienlaikus ar iespēju šajā laikā būt nodarbinātam citur). Ir būtiski izveidot tādu regulējumu, kas pieļautu disaporas locekļu iesaisti valsts civildienestā, lai veicinātu diasporas potenciāla izmantošanu Latvijas attīstībai un stiprinātu valsts pārvaldes darbu kopumā. Diasporas likums paredz pienākumu izvērtēt, kādas ir diasporas locekļu iesaistes iespējas valsts pārvaldes darbā, un iezīmē nepieciešamību identificēt, rosināt, atbalstīt, bet galvenais – radīt pozitīvu vidi un apstākļus diasporas locekļu iesaistes veicināšanai. Diasporas likuma izstrādes laikā secināts, ka nepieciešams pārskatīt esošo regulējumu un paredzēt kārtību, kādā valsts civildienestā uz laiku var iekļauties šādi starptautisko organizāciju profesionāļi. Dibinot darba tiesiskās attiecības gan valsts, gan pašvaldību iestādēs, iestādei ir plaša rīcības brīvība, taču Valsts civildienesta likums paredz iespēju valsts civildienestam nepiederošu personu iecelt ierēdņa amatā tikai atklāta konkursa kārtībā (saskaņā ar Valsts civildienesta likuma 8. panta ceturto daļu uz vakanto ierēdņa amatu atklātu pretendentu konkursu var neizsludināt šajā likumā noteiktajos gadījumos). Atklāti pretendentu konkursi ir laikietilpīgs process, savukārt, paredzot īpašu kārtību diasporas locekļu iesaistei valsts civildienestā, uzsvars tiktu likts uz konkrētā diasporas locekļa izglītību un profesionālo pieredzi darbā ārvalstīs, līdz ar to lēmums par personas iecelšanu ierēdņa amatā būtu balstīts tieši uz personas unikālo pieredzi un kvalifikāciju.Personu loks, kuras var iecelt ierēdņa amatā, ir visai plašs, to pielāgojot arī likuma 37.1 pantam un 41. panta pirmās daļas 1. punkta "n" apakšpunktam.Ņemot vērā, ka persona tiek iecelta ierēdņa amatā, nepiešķirot ierēdņa statusu, un ka tiesiskā regulējuma mērķis ir radīt apstākļus, lai diasporas locekļi efektīvi varētu iekļauties valsts civildienestā, jo parasti personas Latvijā atrodas īstermiņā, personu var iecelt ierēdņa amatā tikai uz noteiktu laiku – ne ilgāk par gadu. Personu ieceļ ierēdņa amatā ar iestādes vadītāja rīkojumu. Saskaņā ar izstrādāto likumprojektu personai, kuru ieceļ ierēdņa amatā, jāatbilst Valsts civildienesta likuma 7. panta prasībām. Lēmums tiek pieņemts iestādes rīcības brīvības ietvaros, nerīkojot atklātu pretendentu konkursu, bet balstoties uz personas izglītību un profesionālo pieredzi, tādējādi veicinot Latvijas valsts pārvaldes attīstību un palīdzot risināt kādas konkrētas jomas problēmjautājumus, kas saistīti ar diasporas locekļa profesionālo pieredzi.Ierēdņa amatā ieceltās personas atlīdzība tiek noteikta saskaņā ar Valsts un pašvaldību institūciju amatpersonu un darbinieku atlīdzības likumu un uz tā pamata izdotajiem normatīvajiem tiesību aktiem, kur, nosakot personas atlīdzību, tiek ņemta vērā personas profesionālā pieredze, kas ir būtiska amata (iestādes) funkciju izpildei un kuru izvērtē iestādes vadītājs. Personai, kura iecelta ierēdņa amatā, jāievēro likumā noteiktie ierēdņa vispārīgie un amata pienākumi |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Diasporas locekļi, kas pilda darba pienākumus starptautiskajā organizācijā, kuras dalībvalsts ir Latvijas Republika vai ar kuru sadarbojas Latvijas Republika, vai šādas organizācijas dalībvalsts institūcijā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pieejams Ministru kabineta tīmekļvietnē www.mk.gov.lv.Valsts kancelejas direktors 2018. gada oktobrī piedalījās diasporas profesionāļu un uzņēmēju sadarbības platformas "#EsiLV – Ekonomiskā sadarbība un investīcijas Latvijai" apaļā galda diskusijās (Briselē), kur aktualizēts jautājums par starptautiskajās organizācijās strādājošo Latvijas profesionāļu atgriezenisko saikni ar Latvijas valsts dienestu. |
| 2. | Sabiedrības līdzdalība projekta izstrādē | Nevalstiskā sektora pārstāvjiem lūgts izteikt viedokli par izstrādāto likumprojektu, kā arī ņemti vērā viedokļi par problēmām esošajā tiesiskajā regulējumā, kas aktualizēti Diasporas likuma izstrādes laikā.  |
| 3. | Sabiedrības līdzdalības rezultāti | Iebildumi līdz izsludināšanai Valsts sekretāru sanāksmē nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tiešās pārvaldes iestādes, kurās nodarbināti valsts civildienesta ierēdņi |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pasākumi ir īstenojami esošo valsts budžeta līdzekļu ietvaros un projekta izpilde nav saistīta ar jaunu institūciju izveidi, esošo institūciju likvidēšanu vai reorganizāciju |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors\_\_\_\_\_\_\_\_\_\_\_\_\_\_\_\_\_\_\_\_\_J. Citskovskis

961

Burbecka 67082904

Evija.Burbecka@mk.gov.lv